།རྒྱུད་སྡེ་སྤྱིའི་རྣམ་གཞག་དང་རྒྱུད་ཀྱི་མངོན་པར་རྟོགས་པའི་
སྟོང་ཐུན་ས་བཅད་བཞུགས་སོ། །
༄༅༅། །བླ་མ་རྗེ་བཙུན་བཅོམ་ལྡན་འདས་དཔལ་ཀྱེའི་རྡོ་རྗེ་ཧེ་རུ་ཀ་ལ་ཕྱག་འཚལ་
ལོ། །རྗེ་བཙུན་རྣལ་འབྱོར་གྱི་དབང་ཕྱུག་ཆེན་པོ་དཔལ་ལྡན་བིརླ་པ་ལ་ཕྱག་འཚལ་ལོ། །
སངས་རྒྱས་ཀྱི་ཆོས་ཐམས་ཅད་ཀྱི་གསུང་གི་དོན་ཀྱེའི་རྡོ་རྗེ་རྩ་བ་དང་བཤད་པའི་རྒྱུད་
ཀྱི་སྟེང་དུ་བླ་མ་རྣམས་ཀྱིས་གསུངས་པའི་གསུང་གི་བསྡུས་པའི་དོན་བྲི་བར་བྱའོ། །དེ་
ལ་བཞི། རྒྱུད་སྡེ་སྤྱིའི་རྣམ་པར་བཞག་པ་དང་། རྒྱུད་ཀྱི་མཚན་གྱི་དོན་དང་། རྒྱུད་
བཤད་ཐབས་ཀྱི་མན་ངག་དང་། རྒྱུད་ཀྱི་མངོན་པར་རྟོགས་པའོ། །དང་པོ་ལ་གཉིས་ཏེ།
དམིགས་པར་བྱ་བའི་ཡུལ་ལམ་ཐོབ་པར་བྱ་བའི་འབྲས་བུའི་རྣམ་གཞག་དང་། དེ་ཐོབ་
པར་བྱེད་པའི་ལམ་གྱི་རྣམ་པར་བཞག་པ་དབྱེ་བ་དང་བཅས་པའོ། །དང་པོ་ལ་གཉིས།
སངས་རྒྱས་ཀྱི་མཚན་ཉིད་དང་། དེ་གཅིག་ཁོ་ནར་བསྒྲུབ་པའོ། །དང་པོ་ལ་གསུམ།
དངོས་པོའི་གནས་ལུགས་ཕྱིན་ཅི་མ་ལོག་པར་རྟོགས་པ། ཟག་པ་མེད་པའི་བདེ་བ་ཕུན་
སུམ་ཚོགས་པ་དང་ལྡན་པ་དང་། སྒྲིབ་པའི་དྲི་མ་མ་ལུས་པ་སྤངས་པའོ། །གཅིག་ཏུ་
བསྒྲུབ་པ་ལ་གཉིས། གཅིག་ཏུ་ངེས་པའི་འཐད་པ་དང་། དེ་ལ་རྩོད་པ་སྤང་བའོ། །དེ་ལ་
གཉིས། གྲུབ་མཐའ་དུ་མ་ཡོད་པའི་སྐྱོན་སྤང་བ་དང་། ཐེག་པ་གསུམ་གསུངས་པའི
རྩོད་པ་སྤང་བའོ། །སྤྱི་དོན་གཉིས་པ་དེ་ཐོབ་པར་བྱེད་པའི་ལམ་གྱི་རྣམ་པར་བཞག་པ་
ལ་ལྔ། ལམ་རང་གི་ངོ་བོ་གང་ཡིན་པ་དང་། ལམ་དེའི་རབ་ཏུ་དབྱེ་བ་དང་། དབྱེ་བ་སོ་
- 249 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ། ༼ན༽
སོའི་མཚན་ཉིད་དང་། ཕ་རོལ་ཏུ་ཕྱིན་པའི་ཐེག་པ་ལས་གསང་སྔགས་ཀྱི་ཐེག་པ་ཁྱད་
པར་འཕགས་པའི་ཚུལ་དང་།
གསང་སྔགས་ཀྱི་ཐེག་པ་བྱེ་བྲག་ཏུ་གཏན་ལ་དབབ་པའོ། །
དང་པོ་ལ་གཉིས། ལམ་གྱི་མཚན་ཉིད་དང་། དེའི་དབྱེ་བའོ། །འདི་ལ་གཉིས། ལམ་ཐུན་
མོང་བ་དང་། ཐུན་མོང་མ་ཡིན་པའོ། །དང་པོ་ལ་གསུམ་སྟེ། ངན་འགྲོ་ཉིད་སྐྱེད་པར་
བྱེད་པ་དང་། བདེ་འགྲོ་ཙམ་ཐོབ་པར་བྱེད་པ་དང་། ཐར་པ་ཙམ་ཐོབ་པར་བྱེད་པའི་
ལམ་མོ། །གཉིས་པ་ཐུན་མོང་མ་ཡིན་པ་ལ་གཉིས་ཏེ། ལམ་ཐུན་མོང་བ་བསྟན་པའི་དགོས་
པ་དང་། ཐེག་པ་ཐུན་མོང་མ་ཡིན་པའི་མཚན་ཉིད་དོ། །དང་པོ་ལ་གསུམ་སྟེ། ཐེག་པ་
ཆེན་པོ་བས་སེམས་ཅན་གྱི་ཁམས་སྣ་ཚོགས་རྗེས་སུ་བཀྲི་བའི་ཐབས་ཤེས་པ་དང་། ལམ་
མཐུན་པ་དང་མི་མཐུན་པ་ཤེས་པས་ལམ་ལ་སོམ་ཉི་སེལ་བ་དང་། ལམ་ཐུན་མོང་བ་
ཙམ་ཡང་རྒྱུད་ལ་མ་སྐྱེས་པར་ཐེག་པ་ཆེན་པོར་རློམ་པ་དགག་པའོ། །གཉིས་པ་ཐུན་
མོང་མ་ཡིན་པའི་ལམ་གྱི་མཚན་ཉིད་ལ་གསུམ་སྟེ། ཐུན་མོང་མ་ཡིན་པའི་ལམ་རང་གི་
ངོ་བོ་དང་། དེ་ལམ་ཐུན་མོང་བ་རྣམས་ལས་ཁྱད་དུ་འཕགས་པའི་ཚུལ་དང་། ཁྱད་
པར་དུ་འཕགས་པ་དེའི་དབྱེ་བའོ། །གཉིས་པ་ལ་བཞི་སྟེ། སྡུག་བསྔལ་སྤོང་བའི་ཐབས་
ལ་ཞུགས་པས་ཁྱད་པར་དུ་འཕགས་པ་དང་། འཁོར་བ་ལ་ཞེན་པ་མེད་པ་དང་། ཐར་
པའི་ཐབས་སངས་རྒྱས་ཀྱི་ཐེག་པ་ལ་ཞུགས་པ་དང་། ཐར་པ་ཁོ་ན་འདོད་པ་མ་ཡིན་
ཏེ། སྲིད་ཞི་མཉམ་པའི་ལམ་སྟོང་པ་དང་སྙིང་རྗེ་གཉིས་སུ་མེད་པ་སྟོན་པ་ཐེག་པ་ཆེན་
པོ་ལ་ཞུགས་པས་ཁྱད་པར་དུ་འཕགས་པའོ། །དང་པོ་ལ་གཉིས་ཏེ། ཚེ་འདིའི་སྡུག་
བསྔལ་སྤོང་བ་དང་། ཕྱི་མའི་སྡུག་བསྔལ་སྤོང་བའོ། །གསུམ་པ་སངས་རྒྱས་ཀྱི་ཐེག་པ་ལ་
གཉིས་ཏེ། སྐྱབས་གནས་དཀོན་མཆོག་གསུམ་འཛིན་པ་དང་། ལྟ་བ་བཀའ་རྟགས་ཀྱི
ཕྱག་རྒྱ་བཞི་ཁས་ལེན་པའོ། བཞི་པ་ཐེག་པ་ཆེན་པོ་ལ་ཞུགས་པ་ལ་གསུམ། སྡེ་སྣོད་
- 250 -

རྗེ་བཙུན་རིན་པོ་ཆེ་གྲགས་པ་རྒྱལ་མཚན་གྱི་གསུང་།
དང་གྲུབ་མཐའི་དབང་དུ་བྱས་པའི་ཐེག་པ་ཆེ་ཆུང་དང་། ལམ་དང་འབྲས་བུའི་དབང་
དུ་བྱས་པའི་ཐེག་པ་ཆེ་ཆུང་དུ་བཞག་པ་དང་། དེ་ལྟར་སྡེ་སྣོད་དང་ལམ་འབྲས་སོ་
སོར་བཞག་པའི་འཐད་པའོ། །
སྤྱི་དོན་གསུམ་པ་ཁྱད་པར་དུ་འཕགས་པ་དེ་དབྱེ་ན་བཞི་སྟེ། ལམ་གསུམ་ལ་
འབྲས་བུ་གསུམ་དུ་འདོད་པ་དང་། ལམ་གཅིག་ལ་འབྲས་བུ་གསུམ་དུ་འདོད་པ་དང་།
ལམ་གཅིག་ལ་འབྲས་བུ་གཅིག་ཏུ་འདོད་པ་དང་། ལམ་གསུམ་ལ་འབྲས་བུ་གཅིག་ཏུ་
འདོད་པའོ། །གཉིས་པ་ལམ་གྱི་དབྱེ་བ་ལ་བཞི་སྟེ། དབྱེ་བའི་གཞི་དང་། དབྱེ་བའི་དོན་
དང་། གྲངས་ངེས་པ་དང་། མིང་གི་དོན་ཏོ། །གཉིས་པ་ལ་གཉིས་ཏེ། ཕ་རོལ་ཏུ་ཕྱིན་
པའི་ཐེག་པ་ཆེན་པོ་དང་། གསང་སྔགས་ཀྱི་ཐེག་པ་ཆེན་པོའོ། །གསུམ་པ་ལ་གཉིས།
ལམ་གཉིས་སུ་གྲངས་ངེས་པ་དང་། འབྲས་བུ་གཉིས་སུ་ངེས་པའོ། །དེ་གཉིས་ཀ་ལ་ལུང་
དང་རིགས་པ་གཉིས་སོ། །
སྤྱི་དོན་གསུམ་པ་དབྱེ་བ་སོ་སོའི་མཚན་ཉིད་ལ་གཉིས་ཏེ། ཕ་རོལ་ཏུ་ཕྱིན་པའི་
ཐེག་པ་གཏན་ལ་དབབ་པ་དང་། གསང་སྔགས་ཀྱི་ཐེག་པ་གཏན་ལ་དབབ་པའོ། །དང་
པོ་ལ་བཞི་སྟེ། གང་ཞིག་འཁོར་བ་དང་མྱ་ངན་ལས་འདས་པར་གང་གིས་འགྱུར་བའི་
གཞི་གཏན་ལ་དབབ་པ་དང་། གཞི་སྤངས་པས་ལམ་དུ་བྱེད་པའི་ཚུལ་བསྟན་པ་དང་།
ཕ་རོལ་ཏུ་ཕྱིན་པའི་ཐེག་པའི་ལམ་གྱི་རྣམ་པར་བཞག་པ་དང་། ལམ་དེས་འབྲས་བུ་
འགྲུབ་པའི་དུས་བསྟན་པའི་ཞར་ལ་རྒྱུའི་ཐེག་པའི་གཏན་ལ་དབབ་པའོ། །དང་པོ་ལ་
གཉིས་ཏེ། གཞིའི་མཚན་ཉིད་དང་། བཞི་པ་འཁོར་འདས་གཉིས་ཀྱི་རྒྱུ་ཐུན་མོང་བར་
བསྒྲུབ་པའོ། །གཞི་སྤངས་པས་ལམ་དུ་བྱེད་པའི་ཚུལ་ལ་གཉིས། ཡུལ་ལ་མི་མཐུན་པར་
ལྟ་བ་དང་། དེ་སྤོང་བའི་ཚུལ་ལོ། །དེ་ལ་གཉིས། ཀུན་རྫོབ་དང་། དོན་དམ་པའི་སྒོམ་
- 251 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ།
པའོ། །ལམ་གྱི་རྣམ་གཞག་ལ་གཉིས། ལམ་རང་གི་ངོ་བོའི་རྣམ་པར་བཞག་པ་དང་།
ལམ་དེའི་མངོན་པར་རྟོགས་པ་སྐྱེ་བའི་ཚུལ་ལོ། །རྒྱུའི་ཐེག་པ་གཏན་ལ་དབབ་པ་ལ་
གཉིས་ཏེ། རྒྱུ་ལས་ཡུན་རིང་དུ་འགོར་བ་དང་། རྒྱུ་ལས་ཐ་དད་པའོ། །
སྤྱི་དོན་གཉིས་པ་རྡོ་རྗེ་ཐེག་པ་གཏན་ལ་དབབ་པ་ལ་བཞི་སྟེ། གཞི་མི་སྤོང་ཚུལ་
དང་། གསང་སྔགས་ཀྱི་སྤྱོད་པ་རྣམ་པར་བཞག་པ་དང་། རྡོ་རྗེའི་ཐེག་པ་རྣམ་པར་
བཞག་པ་དང་།
དེས་འབྲས་བུ་འགྲུབ་པའི་དུས་བསྟན་པའི་ཞར་ལ་འབྲས་བུའི་ཐེག་པ་
རྣམ་པར་བཞག་པའོ། །དང་པོ་ལ་གསུམ་སྟེ། གཞི་མི་སྤོང་བའི་འཐད་པ་དང་། མི་སྤོང་
བའི་ཐབས་སམ་ལམ་དང་། དེ་ལས་གྲུབ་པའི་ཚུལ་ལོ། །གཉིས་པ་ལ་གཉིས་ཏེ། བསྐྱེད་
པ་དང་། རྫོགས་པའི་ཐབས་ལ་མཁས་པའོ། །དང་པོ་ལ་གཉིས་ཏེ། ལྷག་པའི་ལྷའི་ཐབས་
ལ་མཁས་པ་དང་། ལྷ་སོ་སོའི་ཐབས་ལ་མཁས་པའོ། །
སྤྱི་དོན་བཞི་པ་ཕ་རོལ་ཏུ་ཕྱིན་པའི་ཐེག་པ་ལས་གསང་སྔགས་ཀྱི་ཐེག་པ་ཁྱད་པར་
དུ་འཕགས་པའི་ཚུལ་ལ་གསུམ་སྟེ། རྟོགས་བྱའི་དོན་གཅིག་པར་བསྟན་པ་དང་། དེ་
རྟོགས་བྱེད་ཀྱི་ཐབས་བཞིས་ཁྱད་པར་དུ་འཕགས་པའི་ཚུལ་དངོས་དང་། དེ་ལ་རྩོད་པ་
སྤང་བའོ། །གཉིས་པ་ལ་བཞི། རྟོགས་པའི་ལྟ་བ་ལ་མ་རྨོངས་པ་ཉིད་དང་། འབྲས་བུ་
འགྲུབ་པར་བྱེད་པའི་ཐབས་མང་བ་དང་། དཀའ་བ་མེད་དེ་སྤྱོད་པ་བདེ་བས་བྱང་ཆུབ་
བསྒྲུབ་པ་དང་། འབྲས་བུ་མྱུར་དུ་འགྲུབ་པའི་ཕྱིར་དབང་པོ་རྣོན་པོ་ཞེས་བྱ་བའོ། །གཉིས་
པ་ཐབས་ལ་མཁས་པ་ལ་གཉིས་ཏེ། འབྲས་བུ་ཐུན་མོང་བ་འགྲུབ་པའི་ཐབས་མང་བ་
དང་། མཆོག་སྒྲུབ་པའི་ཐབས་མང་བའོ། །འདི་ལ་གཉིས་ཏེ། དོན་ཟབ་མོ་རྟོགས་པའི་
ཐབས་དང་། ཀུན་རྫོབ་རྒྱ་ཆེ་བ་རྟོགས་པའི་ཐབས་སོ། །འདི་ལ་གཉིས་ཏེ། རྟོགས་པ་
དང་། སྤྱོད་པ་རྒྱ་ཆེ་བའོ། །གསུམ་པ་རྩོད་པ་སྤང་བ་ལ་བཞི་སྟེ། དོན་གཅིག་པ་ལ་རྩོད་
- 252 -

རྗེ་བཙུན་རིན་པོ་ཆེ་གྲགས་པ་རྒྱལ་མཚན་གྱི་གསུང་།
པ་སྤང་བ་དང་། ཁྱད་པར་གྱི་དབྱེ་བ་བཞི་མི་རིགས་པའི་རྩོད་པ་སྤང་བ་དང་། གསུང་
རབ་བམ་སྡེ་སྣོད་ཀྱི་དབྱེ་བ་དང་བཀག་པའི་རྩོད་པ་སྤང་བ་དང་། གསང་སྔགས་སྤྱད་
པའི་དུས་མ་ཡིན་པའི་རྩོད་པ་སྤང་བའོ། །དང་པོ་ལ་གཉིས་ཏེ། དོན་མི་མཚུངས་པ་
རྒོལ་བ་དང་། མཚུངས་ན་དྲང་དོན་དུ་ཐལ་བའི་རྒོལ་བ་སྤང་བའོ། ཁྱད་པར་བཞི་པོ་
མི་རིགས་པའི་རྩོད་པ་སྤང་བ་ལ་གསུམ་སྟེ། ཁྱད་པར་བཞི་པོ་མཚུངས་པར་ཡོད་པའི་
རྩོད་སྤང་དང་། མི་མཚུངས་ན་ལམ་གོལ་བར་ཐལ་བའི་རྩོད་སྤང་དང་། བྱ་སྤྱོད་ཀྱི་
རྒྱུད་གསང་སྔགས་མ་ཡིན་པར་ཐལ་བ་སྤང་བའོ། །དང་པོ་ལ་གཉིས། རྒོལ་བ་དགོད་པ་
དང་། ལན་གདབ་པའོ། །ལམ་གོལ་བར་ཐལ་བ་སྤང་བ་ལ་གསུམ་སྟེ། མ་རྨོངས་ན་
བདེན་མཐོང་དུ་འགྱུར་བ་སྤང་བ་དང་། ཐབས་མང་དཀའ་བ་མེད་པས་ལམ་ལོག་པར་
ཐལ་བ་སྤང་བ་དང། དབང་པོ་རྣོའང་སྤྱོད་པ་རྒྱ་ཆེ་བ་མ་བསྟན་པས་ཉན་ཐོས་ཀྱི་ལམ་
དང་མཚུངས་པར་རྩོད་པ་སྤང་བའོ། །ཐ་མ་གཉིས་པོ་ལའང་། རྒོལ་བ་དང་། ལམ་
གཉིས་སོ། །བཞི་པ་གསང་སྔགས་སྤྱོད་པའི་དུས་མ་ཡིན་པའི་རྩོད་པ་སྤང་བ་ལ་བཞི་སྟེ།
སློབ་དཔོན་དང་སློབ་མ་མཚན་ཉིད་དང་ལྡན་པ་མེད་པའི་ཕྱིར་དང་། བསྲུངས་ན་ཕན་
ཡོན་ཆེ་ཡང་མ་བསྲུངས་ན་ཉེས་དམིགས་ཆེ་བའི་ཕྱིར་དང་། དམ་ཚིག་མང་བས་བསྲུང་
བ་དཀའ་བའི་ཕྱིར་དང་། དུས་སྙིགས་པའི་ཕྱིར་རོ་ཞེས་པའི་རྒོལ་བ་བཟློག་པ་བཞིའོ། །
སྤྱི་དོན་ལྔ་པ་གསང་སྔགས་ཀྱི་ཐེག་པ་བྱེ་བྲག་ཏུ་གཏན་ལ་དབབ་པ་ལ་གཉིས་ཏེ།
རྒྱུད་སྡེའི་རབ་ཏུ་དབྱེ་བ་དང་། གསང་སྔགས་ཀྱི་ཐེག་པའི་བྱུང་ཚུལ་རྣམ་པར་བཞག་
པའོ། །དང་པོ་ལ་གསུམ་སྟེ། གསང་སྔགས་མཐའ་དག་རྒྱུད་སྡེ་བཞིར་དབྱེ་བ་དང་། བྱེ་
བྲག་ཏུ་རྣལ་འབྱོར་བླ་ན་མེད་པའི་རྒྱུད་སྡེའི་རབ་ཏུ་དབྱེ་བ་དང་༌། རྒྱུད་སྡེ་རྣམས་ཀྱི་
ཁྱད་བསྟན་པའོ། །དང་པོ་ལ་བཞི་སྟེ། རྒྱུད་སྡེ་བཞིར་གྲངས་ངེས་པ་དང་། གྲངས་དང་
- 253 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ།
གོ་རིམ་གཉིས་ཀ་ངེས་པ་དང་། མིང་དོན་དང་། རྩོད་པ་སྤང་བའོ། །དང་པོ་ལ་གསུམ་
སྟེ། ཕྱི་རོལ་མུ་སྟེགས་བྱེད་ལ་ལོག་པར་རྟོག་པའི་དབང་གིས་ལོག་པའི་སྤྱོད་པ་བཞི་ཡོད་
པས་དེ་དག་རྗེས་སུ་བཟུང་བའི་ཕྱིར་བཞིར་དབྱེ་བ་དང་། སངས་རྒྱས་པ་ཉིད་ལའང་
མཚན་ཉིད་ཀྱི་ཐེག་པ་ལ་གྲུབ་མཐའ་མི་མཐུན་པ་བཞི་ཡོད་པས་དེ་དང་ལུང་སྒོ་བསྟུན་
གྱི་དབང་དུ་བྱས་ཏེ་ལྷའི་སྐྱེད་ཆོག་མི་འདྲ་བ་བཞིས་རྒྱུད་སྡེ་བཞིར་དབྱེ་བ་དང་།
གསང་སྔགས་ནི་གཙོར་འདོད་ཁམས་ཀྱི་དོན་དུ་གསུངས་ན་འདོད་ཁམས་ཀྱི་སེམས་ཅན་
ལ་ཆགས་པ་ཆེ་འབྲིང་བཞི་ཡོད་པས་དེ་དག་མ་སྤངས་ཀྱང་བྱང་ཆུབ་ཀྱི་ལམ་བསྟན་
པའི་ཕྱིར་བཞིར་དབྱེ་བའོ། །དང་པོ་ལ་བཞི་སྟེ། འདོད་ཆགས་ཅན་ལྷ་ཆེན་པོའི་རྗེས་སུ་
འབྲང་བ་འདོད་ཆགས་ཆོས་སུ་སྨྲ་བ་དང་། ཞེ་སྡང་ཅན་ཁྱབ་འཇུག་གི་རྗེས་སུ་འབྲང་
བ་འཚེ་བ་ཆོས་སུ་སྨྲ་བ་དང་། གཏི་མུག་ཅན་ཚངས་པའི་རྗེས་སུ་འབྲངས་ནས་གཙང་
སྦྲ་ཆོས་སུ་སྨྲ་བ་དང་། རྐྱེན་སྙོམས་པ་སྐབས་ཀྱི་སྟོབས་ཀྱིས་གསུམ་ཀའི་རྗེས་སུ་འབྲང་
བའོ། །བཞི་པ་རྩོད་པ་སྤང་བ་ལ་གཉིས་ཏེ། གསུམ་དང་ལྔ་དང་དྲུག་ཏུ་འདོད་པ་དང་
མི་འགལ་བ་དང་། བཞིར་གྲངས་ངེས་པའི་འཐད་པའོ། །འདི་ལ་གསུམ་སྟེ། གང་ཟག་
དང་། དབང་དང་། ལམ་མོ། །བྱེ་བྲག་ཏུ་རྣལ་འབྱོར་བླ་ན་མེད་པ་གཏན་ལ་དབབ་པ་
ལ་གཉིས་ཏེ། རྣལ་འབྱོར་ཆེན་པོ་གསུམ་དུ་དབྱེ་བ་དང་། བྱེ་བྲག་ཏུ་གཉིས་སུ་མེད་
པའི་རྒྱུད་གཏན་ལ་དབབ་པའོ། །དང་པོ་ལ་གཉིས་ཏེ། གསུམ་དུ་དབྱེ་བ་དངོས་དང་།
དེའི་འཐད་པའམ་ཁྱད་པར་རོ། །དང་པོ་ལ་གསུམ། ཐབས་ཀྱི་རྒྱུད་དང་། ཤེས་རབ་ཀྱི་
རྒྱུད་དང་། གཉིས་སུ་མེད་པའི་རྒྱུད་དོ། ཁྱད་པར་ལ་གསུམ། རྗོད་བྱེད་སྒྲའི་ཁྱད་པར།
བརྗོད་བྱ་དོན་གྱི་ཁྱད་པར། ཞུ་བ་པོ་དང་གདུལ་བྱའི་ཁྱད་པར་བསྟན་པའོ། །གཉིས་པ་
ལ་གསུམ། བསྐྱེད་པའི་རིམ་པའི་ཁྱད་པར་དང་། རྫོགས་པའི་རིམ་པའི་ཁྱད་པར། རྗེས་
- 254 -

རྗེ་བཙུན་རིན་པོ་ཆེ་གྲགས་པ་རྒྱལ་མཚན་གྱི་གསུང་།
སྤྱོད་རྣམ་དག་གི་ཁྱད་པར་རོ། །གཉིས་པ་གཉིས་སུ་མེད་པའི་རྒྱུད་གཏན་ལ་དབབ་པ་
ལ་གཉིས་ཏེ། རྒྱུད་སྤྱིའི་ངེས་ཚུལ་དང་། བྱེ་བྲག་ཏུ་ཀྱེའི་རྡོ་རྗེའི་རྒྱུད་གཏན་ལ་དབབ་
པའོ། །དང་པོ་ལ་བཞི། རྩ་བ་དང་བཤད་རྒྱུད་ཀྱི་ཁྱད་པར་དང་། བཞུགས་ཚུལ་དང་།
མདོར་རྒྱས་དང་། གཞུང་གི་ཚད་བརྩི་བའོ། །དང་པོ་ལ་གཉིས་ཏེ། མཚན་ཉིད་དང་།
དབྱེ་བའོ། །འདི་ལ་གཉིས། རྩ་རྒྱུད་དང་། བཤད་པའི་རྒྱུད་དོ། །དང་པོ་ལ་གཉིས། རྒྱས་
པ་དང་། བསྡུས་པའོ། །བཤད་རྒྱུད་ལ་གསུམ། ཐུན་མོང་དང་། ཐུན་མོང་མ་ཡིན་པ་
དང་། བཤད་རྒྱུད་དུ་འགྲོ་བའི་ཚུལ་ལོ། །བྱེ་བྲག་ཏུ་ཀྱེའི་རྡོ་རྗེ་གཏན་ལ་དབབ་པ་ལ་
བཞི་སྟེ། རྩ་བ་དང་བཤད་རྒྱུད། བཞུགས་ཚུལ་དང་། མདོར་རྒྱས་དང་། གཞུང་ཚད་དོ། །
དང་པོ་ལ་གཉིས། རྩ་བའི་རྒྱུད་རྒྱས་པ་དང་བསྡུས་པ་དང་། བཤད་རྒྱུད་ལ་ཐུན་མོང་
དང་ཐུན་མོང་མ་ཡིན་པའོ། །ད་ནི་སྤྱི་དོན་གཉིས་པ་རྡོ་རྗེ་ཐེག་པའི་བྱུང་ཚུལ་རྣམ་པར་
བཞག་པ་ལ་གཉིས་ཏེ། གཞན་གྱི་ལོག་རྟོག་དགག་པ་དང་། ཐེག་པ་ཆེན་པོ་ཐུན་མོང་
མ་ཡིན་པའི་འདོད་ཚུལ་གཏན་ལ་དབབ་པའོ། །དང་པོ་ལ་གཉིས་ཏེ། ཉན་ཐོས་ཀྱི་
འདོད་པ་དང་། ཐེག་པ་ཆེན་པོ་ཐུན་མོང་མ་ཡིན་པའི་འདོད་པའོ། །དེ་གཉིས་ཀ་ལ་
དོན་དྲུག་དྲུག་སྟེ། དུས་ཇི་སྲིད་ཅིག་ཚོགས་བསགས་པ་དང་། སངས་རྒྱས་པའི་དུས་
དང་། གནས་དང་། ཚུལ་དང་། མཛད་པ་དང་། མྱ་ངན་ལས་འདས་ནས་ཇི་ལྟར་གནས་
པའི་ཚུལ་ལོ། །གཉིས་པ་ཐུན་མོང་མ་ཡིན་པའི་འདོད་ཚུལ་གཏན་ལ་དབབ་པ་ལ་དྲུག་
སྟེ། ཡང་དག་པར་རྫོགས་པའི་སངས་རྒྱས་སངས་རྒྱས་པའི་དུས་ནམ་ཡིན་པ་དང་
གནས་གང་ཡིན་པ་དང་། ཚུལ་ཇི་ལྟར་འཚང་རྒྱ་བ་དང་། སངས་རྒྱས་ནས་ཐེག་པ་
ཆེན་པོའི་ཆོས་ཀྱི་འཁོར་ལོ་བསྐོར་ཚུལ་དང་། སྤྱིར་སངས་རྒྱས་ཀྱི་མཛད་པ་མཐའ་ཡས་
པ་མཛད་པའི་ཚུལ་དང་། བྱེ་བྲག་ཏུ་མི་མཇེད་ཀྱི་འཇིག་རྟེན